AFRIKAANSE OPSOMMING: Die Suidelike Oseaan is 'n komplekse sisteem waar die verhouding tussen CO2 konsentrasies en die drywers daarvoor intra- en interjaarliks varieer. 'n Tekort aan maklik verkrygbare in situ data van die Suidelike Oseaan het daartoe gelei dat 'n model benadering nodig was wat die CO2 konsentrasie plaasvervangerveranderlike, fCO2, kon voorspel. Dié moet gedoen word deur om gebruik te maak van voorspellende veranderlikes, beskikbaar deur middel van afgeleë metings, om die bruikbaarheid van die model in die toekoms te verseker. Hierdie voorspellende veranderlikes het ingesluit see-oppervlaktetemperatuur, log getransformeerde chloro l-a konsentrasie, gemengde laag diepte en op 'n latere stadium, hoogtemeting. 'n Aanvanklike, ondersoekende analise het aangedui dat 'n nie-parametriese benadering tot die data geneem moet word. 'n Parametriese meerfoudige lineêre regressie model is ontwikkel om met die vorige studies in die Noord-Atlantiese Oseaan asook met die resultate van die nieparametriese benadering te vergelyk. 'n Nie-parametriese kern regressie model is toe ingespan om die fCO2 te voorspel en uiteindelik is 'n kombinasie van die parametriese en nie-parametriese regressie modelle ontwikkel vir dieselfde doel, wat na verwys word as die gemengde regressie model. Die resultate het aangetoon, soos verwag uit die ondersoekende analise, dat die nie-parametriese benadering meer akkurate beramings lewer, gebaseer op 'n onafhanklike toets datastel. Dié meer akkurate beramings het egter met "nul"beramings gepaartgegaan wat veroorsaak word deur die vloek van dimensionaliteit. Daar is ook gevind dat die insluiting van soutgehalte (nie beskikbaar oor via sateliet nie) die model verbeter en juis daarom is hoogtemeting gekies om te poog om hierdie e ek in die model vas te vang. Die gemengde model het kleiner foute getoon asook die "nul"beramings verwyder en sodoende die variasie van die foutkoerse verminder. Die resultate het dus aangetoon dat dat die gemengde model die beste benadering is om te gebruik om die fCO2 in die Suidelike Oseaan te beraam en dat die insluiting van altimetry die akkuraatheid van hierdie beraming verbeter.